Document ID: 32002D0986

32002D0986
L 344/20
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА КОМИСИЯТА
от 13 декември 2002 година
за изменение на Решение 2001/881/ЕО относно съставяне на списък с граничните инспекционни пунктове, одобрени да извършват ветеринарни проверки на животни и животински продукти от трети страни, и на Решение 2002/459/ЕО относно списъка с единиците в компютърната мрежа „Анимо“
(нотифицирано под номер С(2002) 4987)
(текст от значение за ЕИП)
(2002/986/ЕО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Директива 97/78/ЕО на Съвета от 18 декември 1997 година за определяне на принципите, които регулират организацията на ветеринарните проверки на продуктите, въведени в Общността от трети страни (1), изменена с Решение 2000/208/ЕО на Комисията (2), и по-специално член 6, параграф 2 от нея,
като взе предвид Директива 91/496/ЕИО на Съвета от 15 юли 1991 година за определяне на принципите на организация на ветеринарните проверки на животни, въведени в Общността от трети страни, и за изменение на Директиви 89/662/ЕИО, 90/425/ЕИО и 90/675/ЕИО (3), последно изменена с Директива 96/43/ЕО (4), и по-специално член 6, параграф 4 от нея,
като има предвид, че:
(1)
Списъкът с граничните инспекционни пунктове за извършване на ветеринарни проверки на живи животни и животински продукти от трети страни, одобрен с Решение 2001/881/ЕО на Комисията (5), изменено с Решение 2002/455/ЕО (6), който включва номера на единиците в „Анимо“ за всеки граничен инспекционен пункт, трябва да бъде актуализиран, за да отразява развитието в някои държави-членки и инспекциите на Общността.
(2)
Списъкът с единиците в „Анимо“ съгласно Решение 2002/459/ЕО на Комисията (7), който включва номера на единиците в „Анимо“ за всеки граничен инспекционен пункт в Общността, трябва да бъде актуализиран, така че да отразява всички съответни промени и да поддържа идентичен списък със списъка в Решение 2002/881/ЕО.
(3)
Мерките, предвидени в настоящото решение, са в съответствие със становището на Постоянния комитет по хранителната верига и здравето на животните,
ПРИЕ НАСТОЯЩОТО РЕШЕНИЕ:
Член 1
Приложението към Решение 2001/881/ЕО се заменя с текста в приложение I към настоящото решение.
Член 2
Приложението към Решение 2002/459/ЕО се изменя, както е посочено в приложение II към настоящото решение.
Член 3
Адресати на настоящото решение са държавите-членки.
Съставено в Брюксел на 13 декември 2002 година.

Labels: 17
3
6
12
18